โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ระบุ วันนี้มีผู้ติดเชื้อเพิ่ม 1 คน
โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ระบุ วันนี้มีผู้ติดเชื้อเพิ่ม 1 คนน.พ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด-19 ว่า  วันนี้มีผู้ติดเชื้อเพิ่ม 1 คน ทำให้ผู้ติดเชื้อสะสมรวมอยู่ที่ 3,034 คน รวมหายป่วยเพิ่ม 31 คน รวมหายป่วยแล้ว 2,888 คน อยู่ระหว่างการรักษาตัว 90 คน และไม่มีผู้เสียชีวิตวันนี้ รวมเสียชีวิตสะสมอยู่ที่ 56 ราย โดยผู้ติดเชื่อเพิ่ม 1 คน เป็นชายอายุ 45 ปี ทำงานเป็นเชฟที่ร้านอาหารไทยในบาห์เรนเดินทางกลับถึงประเทศไทย เมื่อวันที่ 15 พฤษภาคม 2563 และพักที่ศูนย์กักกันในโรงแรมในกรุงเทพฯ เข้ารับการตรวจเชื้อโควิด-19 เมื่อวันที่ 18 พฤษภาคมที่ผ่านมา ซึ่งขณะนี้ยังไม่มีอาการป่วยน.พ.ทวีศิลป์ กล่าวว่า คาดว่าวัคซีนป้องกันโรคโควิด-19 ที่คนไทยผลิตจะสามารถใช้ได้ในปีหน้า ซึ่งขณะนี้ทีมวิจัยประสบผลสำเร็จในหนูทดลองและเตรียมทดลองในลิงสัปดาห์หน้าต่อไป ซึ่งนายกรัฐมนตรี สั่งการให้ดำเนินการโดยเร็วที่สุด เพราะอยากให้ประเทศไทยเป็นประเทศแรกที่มีวัคซีนใช้อย่างเพียงพอ ขณะที่มีบริษัทจากประเทศอังกฤษ ได้สำรวจพฤติกรรมการป้องกันโรคโควิด-19 ของประชาชนในประเทศแถบอาเซียน ได้แก่ สิงคโปร์ เวียดนาม อินโดนีเซีย ฟิลิปปินส์ มาเลเซีย และประเทศไทย พบว่าประเทศไทย มีพฤติกรรมใส่หน้ากากอนามัยและล้างมือด้วยเจลแอลกอฮอลล์ สูงที่สุดในอาเซียนถึงร้อยละ 95